ПРОТОКОЛ № 18
от заседание на Комисия по правни въпроси 
на Висшия съдебен съвет, проведено на 26 май 2014 г.

Днес, 26 май 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА									НЕЗАБРАВКА СТОЕВА - отсъства
														
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.
По т. 1 от дневния ред на заседанието на КПВ присъства г-н Калин Калпакчиев.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

	- Списък на делата за м. май 2014 г., водени в отдел „НДПП”, дирекция „Правна”;
	- Писмо от Главния прокурор на РБ относно изпълнение на решение на ВСС по протокол № 8/2014 г., т. 75.3;
	- Решение на Комисия „Професионална етика и превенция на корупцията” от 19.05.2014 г. относно предоставяне на информация от постоянните комисии към ВСС;
- Решение на Комисия „Бюджет и финанси” от 14.05.2014 г. във връзка с докладна записка от Веселина Карагонова – главен експерт-юрисконсулт в отдел „НДПП”, дирекция „Правна” относно искова молба от Надежда Аркадевна Илиева срещу ВСС по гр. дело № 20131210101954/2013 г. по описа на РС-Благоевград.

Д Н Е В Е Н   Р Е Д:

1. ОТНОСНО: Писмо от Калин Калпакчиев – член на ВСС до КПВ и КПЕПК относно публично разгласени факти и засягане принципа за независимост на съдебната власт.
- Писмо от Главния прокурор на РБългария в отговор на писмото от Калин Калпакчиев относно публично разгласени факти и засягане принципа за независимост на съдебната власт.
/отложена точка от 19.05.2014 г./

След направените обсъждания, 

КОМИСИЯТА ПО ПРАВНИ ВЪПРОСИ
Р Е Ш И:

1.1. Да се приобщи писмото на Калин Калпакчиев – член на ВСС към останалите случаи, в които заседанията по наказателни дела се гледат извън съдебните зали, за общо разглеждане и изразяване на обща позиция.
1.2. Да се покани представител на Висшия адвокатски съвет на заседание на КПВ на 09.06.2014 г.

2. ОТНОСНО: Писмо от председателя на Окръжен съд гр. Благоевград в изпълнение на решение на КПВ по протокол № 15/14.04.2014 г., т. 5.
- Писмо от председателя на Районен съд гр. Благоевград в изпълнение на решение на КПВ по протокол № 15/14.04.2014 г., т. 5.
- Решение на КПВ по протокол № 15/14.04.2014 г., т. 5.

КОМИСИЯТА ПО ПРАВНИ ВЪПРОСИ
Р Е Ш И:

2.1. Изпраща писмата от председателите на Окръжен съд и Районен съд гр. Благоевград на Комисията по анализ и отчитане степента на натовареност, за становище.

3. ОТНОСНО: Писмо от и.ф. председател на Районен съд гр. Костинброд за становище във връзка с командироване на съдия в РС-Костинброд за довършване на започнати наказателни дела.

КОМИСИЯТА ПО ПРАВНИ ВЪПРОСИ
Р Е Ш И:

3.1. Решението на Комисията по протокол № 15/14.04.2014 г., т. 11 е приложимо и по отношение на съдия Ивайло Емилов Иванов.
3.2. Решението да се изпрати на и.ф. председателя на РС-Костинброд.

4. ОТНОСНО: Писмо от Център на НПО в Разград относно публичност на дейността и вземаните решения от ВСС по процедури за избор на административни ръководители в ОСВ.
КОМИСИЯТА ПО ПРАВНИ ВЪПРОСИ
Р Е Ш И:

4.1. Ще обсъди направените предложения в писмото на Център на НПО в Разград във връзка с повишаване прозрачността на процедурите за избор на административни ръководители в ОСВ. Описаният в писмото случай е прецедент, който е коригиран.
4.2. Решението да се изпрати на Център на НПО в Разград.

5. ОТНОСНО: Проект за изменение и допълнение на Процедурните правила за избор на кандидати за председател на Върховния касационен съд, председател на Върховния административен съд и главен прокурор, приети с решение на ВСС по протокол № 48/08.11.2012 г., предоставен от Калин Калпакчиев и Камен Иванов – членове на ВСС.

КОМИСИЯТА ПО ПРАВНИ ВЪПРОСИ
Р Е Ш И:

5.1. ПРИЕМА проекта за изменение и допълнение на Процедурните правила за избор на кандидати за председател на Върховния касационен съд, председател на Върховния административен съд и главен прокурор, приети с решение на ВСС по протокол № 48/08.11.2012 г., предоставен от Калин Калпакчиев и Камен Иванов – членове на ВСС с направените забележки.
5.2. Окончателният проект да се внесе в заседание на КПВ на 02.06.2014 г. за проект на решение за ВСС.

6. ОТНОСНО: Проект на Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение”, предоставен от министъра на правосъдието.

КОМИСИЯТА ПО ПРАВНИ ВЪПРОСИ
Р Е Ш И:

6.1. Да се направи справка и се предоставят правилата, утвърдени със Заповед № ЛС-04-523/14.04.2010 г.

7. ОТНОСНО: Писмо от Комисията за предотвратяване и установяване на конфликт на интереси с приложено решение за прекратяване на производство против съдии от ОС-Благоевград.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение писмото на Комисията за предотвратяване и установяване на конфликт на интереси с приложено решение за прекратяване на производство против съдии от ОС-Благоевград.

8.  ОТНОСНО: Писмо от Министерство на правосъдието относно постъпил сигнал от Паско Тошев Запрянов от гр. Димитровград, за становище.

КОМИСИЯТА ПО ПРАВНИ ВЪПРОСИ
Р Е Ш И:

8.1. Изпраща писмото от Министерство на правосъдието с приложен сигнал от Паско Тошев Запрянов от гр. Димитровград, на Комисия „Професионална етика и превенция на корупцията” и Комисия „Бюджет и финанси, за становище.

9. ОТНОСНО: Писмо по ел. поща от Марин Стефанов Маринов от гр. Стражица относно съмнения за нарушение на Конституцията и Европейското законодателство от Окръжен съд гр. Видин.

КОМИСИЯТА ПО ПРАВНИ ВЪПРОСИ
Р Е Ш И:

9.1. Изпраща писмото на Марин Стефанов Маринов от гр. Стражица относно съмнения за нарушение на Конституцията и Европейското законодателство от Окръжен съд гр. Видин, на Комисия „Бюджет и финанси”, по компетентност.

10. ОТНОСНО: Решение на Комисия „Международна дейност” от 23.04.2014 г. с приложен Проект на Пътна карта, за становище.

КОМИСИЯТА ПО ПРАВНИ ВЪПРОСИ
Р Е Ш И:

10.1. ОДОБРЯВА проекта на Пътна карта и предлага на Висшия съдебен съвет да го съгласува.
10.2. Решението да се изпрати на Комисия „Международна дейност”, по компетентност.

11. ОТНОСНО: Решение на Комисия „Бюджет и финанси” от 14.05.2014 г. във връзка с писмо на Главния прокурор на РБ за изплащане на обезщетение, присъдено с решение на ВКС по гр.д. № 970/2012 г. и становище на Цветанка Тиганчева – гл.експерт-юрисконсулт в дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение решението на Комисия „Бюджет и финанси” от 14.05.2014 г. във връзка с писмо на Главния прокурор на РБ за изплащане на обезщетение, присъдено с решение на ВКС по гр.д. № 970/2012 г. и становище на Цветанка Тиганчева – гл.експерт-юрисконсулт в дирекция „Правна”.

12. ОТНОСНО: Решение на Комисията по анализ и отчитане степента на натовареност от 20.05.2014 г. с предложение за изменение на Правилника за организация на дейността на ВСС и неговата администрация, с оглед създаване на специализирано звено.

КОМИСИЯТА ПО ПРАВНИ ВЪПРОСИ
Р Е Ш И:

12.1. ОТЛАГА разглеждането на предложението до произнасяне на Работната група по структуриране на АВСС.

13. ОТНОСНО: Решение на Комисия по дисциплинарни производства от 13.05.2014 г. относно разглеждане на предложение за изменение и допълнение на Правилника за организация на дейността на ВСС и неговата администрация, с оглед необходимостта от създаване на дирекция „Дисциплинарна дейност”. /отложена точка от 19.05.2014 г./

КОМИСИЯТА ПО ПРАВНИ ВЪПРОСИ
Р Е Ш И:

13.1. ОТЛАГА разглеждането на предложението до произнасяне на Работната група по структуриране на АВСС.

14. ОТНОСНО: Дело № 4677/2014 г. по описа на Административен съд София-град, образувано по искова молба на Атанас Иванов Иванов.

КОМИСИЯТА ПО ПРАВНИ ВЪПРОСИ
Р Е Ш И:

14.1. Приема за сведение исковата молба на Атанас Иванов Иванов

ДОПЪЛНИТЕЛНИ ТОЧКИ:

15. ОТНОСНО: Списък на делата за м. май 2014 г., водени в отдел „НДПП”, дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И:

15.1. Приема за сведение списъка на делата за м. май 2014 г., водени в отдел „НДПП”, дирекция „Правна”.

	16. ОТНОСНО: Писмо от Главния прокурор на РБ относно изпълнение на решение на ВСС по протокол № 8/2014 г., т. 75.3.

КОМИСИЯТА ПО ПРАВНИ ВЪПРОСИ
Р Е Ш И:

	16.1. ОТЛАГА разглеждането на т. 16.
	16.2. Да се покани Главния прокурор или негов представител на заседание на Комисията по правни въпроси за обсъждане на поставените в писмото въпроси.

	17. ОТНОСНО: Решение на Комисия „Професионална етика и превенция на корупцията” от 19.05.2014 г. относно предоставяне на информация от постоянните комисии към ВСС.

КОМИСИЯТА ПО ПРАВНИ ВЪПРОСИ
Р Е Ш И:

	17.1. Да се предостави наличната информация на Комисия „Професионална етика и превенция на корупцията”, за обобщаване.

18. ОТНОСНО: Решение на Комисия „Бюджет и финанси” от 14.05.2014 г. във връзка с докладна записка от Веселина Карагонова – главен експерт-юрисконсулт в отдел „НДПП”, дирекция „Правна” относно искова молба от Надежда Аркадевна Илиева срещу ВСС по гр. дело № 20131210101954/2013 г. по описа на РС-Благоевград.

КОМИСИЯТА ПО ПРАВНИ ВЪПРОСИ
Р Е Ш И:

18.1. Приема за сведение решението на Комисия „Бюджет и финанси” от 14.05.2014 г. във връзка с докладната записка от Веселина Карагонова – главен експерт-юрисконсулт в отдел „НДПП”, дирекция „Правна”, тъй като Комисията се е произнесла с Решение по протокол № 17/19.05.2014 г.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА